Cydsyniad ymgeisydd yr arholiad (13 oed neu'n hŷn) i brosesu data personol:

Trefniadau Mynediad Ar-lein

**Cydsyniad gan ymgeisydd arholiad (13 oed neu'n hŷn) i brosesu data personol: *Trefniadau mynediad ar-lein***

Gofynnir i chi lenwi'r ffurflen hon gan fod eich Cydlynydd AAA wedi penderfynu y bydd angen trefniadau mynediad arnoch wrth sefyll eich arholiadau. (Mae'r term 'trefniadau mynediad' yn cael ei esbonio yn yr Hysbysiad Preifatrwydd y dylai fod wedi ei ddarparu i chi gan eich canolfan. Os nad ydych wedi ei dderbyn, gofynnwch i'ch canolfan ei ddarparu). Gan dy fod dros 13 oed, gallet arwyddo'r ffurflen hon dy hun.

|  |  |
| --- | --- |
| **Enw'r Ganolfan:** | [Insert name of your school](y '**ganolfan'**) |
| **Manylion y Ganolfan:** | [Identify the school as a legal entity. E.g. for maintained schools the name of the Academy Trust or Local Education Authority, or for private schools the name of the company, the country it is incorporated in and its registration number.] |
| **Cyfeiriad y Ganolfan:** | [Insert address of school] |
| **Swyddog arholiadau'r Ganolfan neu'r Cydlynydd Anghenion Addysgol Arbennig (AAA):** | Enw: [Insert name]  Teitl y swydd: [Insert job title]  Cyfeiriad e-bost: [Insert contact email address] |
| **Swyddog Diogelu Data'r Ganolfan:** | [Name or Not applicable]  [Contact details for DPO, if applicable. LAs will have a DPO. Some other exam centres may have one.] |
| **\*** Os nad yw eich canolfan wedi llenwi'r uchod i chi, gofynnwch i'ch canolfan roi'r wybodaeth ofynnol i chi. | |
| **Eich enw llawn:** | [Insert name of student] |
| **Eich dyddiad geni:** | [dd/mm/yyyy] |
| **Cydsynio i ddefnyddio a rhannu gwybodaeth amdanaf, fel y disgrifir yn yr Hysbysiad Preifatrwydd:** | Ydw / Nac ydw[Delete as applicable] |

1. Rwyf wedi derbyn a darllen yr Hysbysiad Preifatrwydd o'r enw "Hysbysiad Preifatrwydd ar gyfer Ymgeisydd Arholiadau 13 oed neu’n hŷn*: Trefniadau mynediad ar-lein’*.
2. Rwy'n cytuno i'm canolfan wneud cais am drefniadau mynediad ar fy rhan, at ddibenion y cais.
3. Mae fy mhenderfyniad cydsynio, ynghylch a ellir defnyddio a rhannu gwybodaeth amdanaf (fel y'i disgrifir yn yr Hysbysiad Preifatrwydd) at ddibenion y cais trefniadau mynediad, wedi’i nodi yn y tabl uchod.
4. Gwn os ydw i wedi cytuno (h.y rhoi caniatâd), gwn fod gennyf yr hawl i dynnu fy nghydsyniad yn ôl ar unrhyw adeg, a byddaf yn dweud wrth y Swyddog Arholiadau neu'r Cydlynydd AAA os wyf am dynnu fy nghaniatâd yn ôl.
5. Gwn y gall yr Hysbysiad Preifatrwydd newid a rhaid i'r ganolfan arholi roi gwybod i mi am unrhyw Hysbysiad Preifatrwydd newydd. Fy nghyfrifoldeb i yw rhoi gwybod i'r swyddog arholiadau neu'r Cydlynydd AAA, ar ôl i mi gael gwybod am yr Hysbysiad newydd, os wyf am newid fy meddwl am fy nghydsyniad.
6. Os na fyddaf yn rhoi fy nghydsyniad neu os byddaf yn ei dynnu'n ôl, gwn ei bod yn bosibl na fydd y ganolfan arholiadau neu'r corff dyfarnu perthnasol yn gallu prosesu trefniadau mynediad ar fy nghyfer. Gwn os nad oes modd prosesu'r cais, ni fydd trefniadau mynediad yn cael eu caniatáu.

**Fy Llofnod:**

**Dyddiad:**

Yn weithredol o 1 Medi 2022.

**Hysbysiad Preifatrwydd i ymgeisydd arholiad 13 oed neu'n hyn:**

***Trefniadau mynediad ar-lein***

**Hysbysiad Preifatrwydd i ymgeisydd arholiad 13 oed neu'n hyn:   
*Trefniadau mynediad ar-lein***

Mae'r Hysbysiad Preifatrwydd hwn yn berthnasol i'r **cymwysterau** canlynol:

* Cymwysterau Cyffredinol Cymhwysol AQA;
* Cymwysterau Technegol Lefel 1, Lefel 2 a Lefel 3 AQA;
* Cymwysterau Cenedlaethol Caergrawnt;
* Cymwysterau Technegol Caergrawnt
* Tystysgrifau Lefel 3 OCR;
* CBAC Cymhwyster Bagloriaeth Cymru (CBC);
* CBAC Cymwysterau Cyffredinol Lefel 1 a Lefel 2 CBAC;
* CBAC Lefel 1 a Lefel 2 cymwysterau Galwedigaethol; a
* CBAC Lefel 3 Cymwysterau Cymhwysol wrth, yn ôl y drefn, AQA, OCR a CBAC.

FSMQ, TAG UG a Safon Uwch, a chymwysterau TGAU gan y **cyrff dyfarnu** canlynol: AQA, CCEA, OCR, Pearson a CBAC, sy'n cael eu cynrychioli gan y**CGC** (y Cyd-gyngor Cymwysterau CIC).

Darperir yr Hysbysiad Preifatrwydd hwn ar eich cyfer gan eich **Canolfan**, sef yr unigolyn neu'r sefydliad (e.e. eich ysgol) sy'n eich cofrestru ar gyfer eich arholiadau. Mae'r hysbysiad yn dweud wrthych sut mae eich gwybodaeth bersonol yn cael ei defnyddio wrth brosesu ceisiadau ar-lein ar gyfer trefniadau mynediad.

**Trefniadau mynediad** yw addasiadau cyn yr arholiadau ar gyfer ymgeiswyr gydag anawsterau ac anableddau dysgu yn seiliedig ar dystiolaeth o angen a ffordd arferol o weithio. Maen nhw'n ystyried un neu fwy o'r namau canlynol pan fyddwch yn sefyll arholiad: eich anhawster dysgu, cyflwr meddygol, anabledd corfforol a/neu nam ar y synhwyrau.

*Mae cyfeiriadau yn yr Hysbysiad Preifatrwydd hwn at y* ***ffurflen Mynediad ar-lein*** yn gyfeiriadau at y ddogfen '**Cydsyniad gan ymgeisydd arholiad (13 oed neu hŷn) i brosesu data personol: *Trefniadau mynediad ar-lein***'sydd wedi eu darparu i chi gan eich canolfan.

**Eich rheolydd**

Mae'r ganolfan yn rheolydd ar eich gwybodaeth bersonol. Bydd y cyrff dyfarnu, gan gynnwys y Cyd-gyngor Cymwysterau, hefyd yn rheolyddion pan fyddant yn derbyn neu'n defnyddio eich gwybodaeth bersonol.

**Rheolydd** yw rhywun sy'n defnyddio eich gwybodaeth bersonol ac yn penderfynu ar y dibenion y bydd yn cael ei defnyddio ar eu cyfer, a'r dulliau o’idefnyddio. Mae manylion cyswllt y ganolfan wedi'u cynnwys yn y *ffurflen* *trefniadau Mynediad* *ar-lein*. Mae manylion cyswllt y cyrff dyfarnu i'w gweld yn: <https://www.jcq.org.uk/contact-our-members/>.

**Gwybodaeth Bersonol**

I wneud cais ar-lein am drefniadau mynediad, rhaid i'r ganolfan arholiadau ddefnyddio eich enw, dyddiad geni, rhif ymgeisydd, grŵp blwyddyn a'r flwyddyn/blynyddoedd academaidd pan fyddwch yn sefyll yr arholiadau. Rhaid iddynt hefyd gadarnhau beth yw eich nam(au), a'r anawsterau y maent yn eu hachosi, fel y bo’n berthnasol i'r cais am drefniadau mynediad.

Os gwrthodir y cais ar-lein am drefniadau mynediad, gall eich canolfan gyfeirio'r penderfyniad at bob corff dyfarnu perthnasol i’w adolygu. Fel rhan o'r adolygiad hwn, bydd angen i'ch canolfan ddarparu **gwybodaeth** **fanwl** am eich nam(au), a'r anawsterau a achoswyd, er mwyn galluogi'r cyrff dyfarnu perthnasol i wneud penderfyniad.

**Sut y defnyddir eich gwybodaeth bersonol**

Os ydych yn llofnodi'r ffurflen *trefniadau mynediad ar-lein* ar y dudalen nesaf er mwyn cydsynio, bydd y ganolfan arholiadau'n gwneud cais ar-lein am eich trefniant/trefniadau mynediad. Mae'r system ar-lein yn cael ei chomisiynu gan y CGC ac yn cael ei gweithredu gan un o'r cyrff dyfarnu ar ran y lleill.

Mae'r system ar-lein wedi'i rhaglennu i wneud penderfyniad ynglŷn â'ch cais. Os gwrthodir y cais a bod eich canolfan yn cyfeirio'r penderfyniad, bydd yn rhaid iddi ddarparu'r wybodaeth fanwl a ddisgrifir uchod. Bydd y corff/cyrff dyfarnu perthnasol yn defnyddio'r wybodaeth fanwl i adolygu'r cais ac naill ai'n cadarnhau neu'n newid y penderfyniad.

Bydd eich gwybodaeth bersonol a gyflwynir yn y *ffurflen ar-lein* *trefniadau Mynediad*, a'r wybodaeth fanwl, yn cael ei chadw gan eich canolfan. Bydd y ganolfan yn dweud wrthych pa mor hir y bydd y ffurf a'r wybodaeth yn cael eu cadw. Bydd y corff/cyrff dyfarnu perthnasol yn cadw'r wybodaeth sy'n cael ei chyflwyno ar-lein, ac unrhyw wybodaeth fanwl, am hyd at saith (7) mlynedd.

Gellir defnyddio eich gwybodaeth at ddibenion eraill, heb eich caniatâd, mewn rhai amgylchiadau, megis cydymffurfio â'r gyfraith neu i fynd i’r afael â throsedd, wrth ddelio â chamymddygiad honedig, neu i roi gwybod am gamymddygiad posibl neu dwyll i reoleiddwyr (megis Ofqual neu Gymwysterau Cymru). Gall y cyrff dyfarnu rannu eich gwybodaeth â'i gilydd mewn rhai amgylchiadau, er mwyn eu helpu i sicrhau cysondeb yn eu penderfyniadau. Bydd y CGC a phob un o'r cyrff dyfarnu hefyd angen i'w cyflenwyr ddefnyddio eich gwybodaeth (er enghraifft, mae'r porth ar-lein ar gyfer trefniadau mynediad yn dibynnu ar ddarparwyr gwesteiwr a chysylltedd).

Mae'r cyrff dyfarnu'n defnyddio eich gwybodaeth bersonol yn y DU, lle mae cyfreithiau'n diogelu'r wybodaeth. Bydd eich gwybodaeth bersonol ddim ond yn gadael y DU os ydych chi neu'ch canolfan arholiadau y tu allan i'r DU, lle mae'n bosibl na fydd deddfau o'r fath yn berthnasol. Gallwch ddod o hyd i ragor o fanylion, gan gynnwys y sail gyfreithiol i ddefnyddio'ch gwybodaeth bersonol gan eich canolfan arholiadau a'r cyrff dyfarnu yn:

<https://www.jcq.org.uk/exams-office/information-for-candidates-documents/>

**Eich dewisiadau**

Nid oes rhaid i chi roi eich cydsyniad drwy lofnodi'r ffurflen *Trefniadau Mynediad*. Os ydych yn gwrthod rhoi cydsyniad, efallai na fydd y ganolfan arholiadau yn gallu prosesu cais ar-lein ar eich cyfer.

**Eich Hawliau**

Os ydych yn llofnodi'r ffurflen *Trefniadau Mynediad ar-lein* i roi eich cydsyniad, mae gennych yr hawl i dynnu eich cydsyniad yn ôl ar unrhyw adeg. Mae gennych hawl hefyd i ddarganfod sut roedd y system ar-lein yn gwneud y penderfyniad ynglŷn â'ch cais, ac i gael y Swyddog corff dyfarnu i adolygu'r penderfyniad a chwyno i'r Comisiynydd Gwybodaeth (sef rheolydd gwybodaeth bersonol y DU o wybodaeth bersonol). Eich hawliau eraill yw cael mynediad at eich gwybodaeth bersonol sy'n cael ei chadw gan gyrff dyfarnu perthnasol neu’r CGC, neu ofyn iddi gael ei chywiro neu ei dileu.

I arfer hawliau, os ydych yn byw yn y DU neu'r UE, dywedwch wrth y Swyddog Arholiadau neu'r Cydlynydd AAA gan ddefnyddio'r manylion cyswllt yn y ffurflen *Trefniadau mynediad ar-lein*. Lle bynnag yr ydych yn byw, os yw'r cais wedi'i wneud eisoes dywedwch wrth y cyrff dyfarnu gan ddefnyddio'r manylion cyswllt a nodir uchod. Gallwch ddod o hyd i ragor o fanylion am yr hawliau hyn a'ch hawliau eraill yn:

<https://www.jcq.org.uk/exams-office/information-for-candidates-documents/>

Yn weithredol o 1 Medi 2022.